ITO ANG UNANG BESES MAIKUWENTO ANG ISTORYA NINA HARRY AT MEGHAN, MAY 'DI PA NAKIKITA
NA PERONAL NA TALA. LAHAT NG PANAYAM AY NAKUMPLETO NOONG AGOSTO 2022.
TUMANGGING MAGKOMENTO ANG MGA MIYEMBRO NG MAHARLIKANG PAMILYA SA NILALAMAN NG SERYE.
Magbigay-pansin! Ito ang huling panawagan para sa Flight Siyam-Isa…
MGA PAPAALIS
Hi. Bale narito kami ng, Mart… Miyerkules.
Miyerkules, ika-"ano" nf Marso.
Katatapos lang namin ng, dalawang linggo…
Ang huling sulong namin, huling pagsasaayos para sa royal engagement.
Napakahirap talagang balikan iyon ngayon at sabihing, "Ano'ng nangyari?"
Na, "Paano kami napunta rito?"
…na sabihing nabigla ang Britanya ngayong umaga…
…malaki at nakabibiglang anunsiyo mula kay Prinsipe Harry at Meghan Markle…
…inanunsiyo ang pag-atras nila sa kanilang mga Maharlikang tungkulin…
Si Prinsipe Harry ay mukhang, ika nga, "nasa daan na ng sariling pagkawasak."
ISLA NG VANCOUVER, CANADA
Si H ay nasa London at ako'y narito…
ni hindi ko alam kung saan magsisimula.
-Salamat. -Salamat.
Ang trabaho ko'y panatilihing ligtas ang pamilya ko.
PAGTALIKOD NILA SA SAMAHAN
Sa likas nila bilang isinilang sa ganitong katayuan,
sa gitna ng lahat ng kasama nito at ang antas ng…
galit na umiikot nitong huling tatlong taon lalo na laban sa asawa ko
at sa anak ko.
Haz, nasa labas ba ang mama ko kasama si Archie?
Sa kabuuan ay nag-aalala ako sa kaligtasan ng pamilya ko.
Dito ka lang.
Gusto ko lang talagang…
malampasan ang lahat ng ito.
Hindi ko na alam ang sasabihin ko.
Ito'y tungkol sa tungkulin at serbisyo, at tingin ko, bilang parte ng pamilyang ito,
tungkulin kong ihayag itong pagmamalabis
at panunuhol na nangyayari sa ating media.
Sa kasamaang palad, sa hindi pagtindig sa isang bagay, sinisira nila kami.
Ito'y hindi lang tungkol sa kuwento namin.
Parati itong higit na mas malaki kaysa sa amin.
-…'di inirerepresenta ang nais ng London… -…muling makuha ang pagkontrol sa bansa…
Walang nakaaalam ng buong katotohanan.
Alam namin ang buong katotohanan.
Alam ng Institusyon ang buong katotohanan,
at alam rin ng media natin ang buong katotohanan dahil kasama sila rito.
At tingin ko'y sinomang nasa sitwasyon ko ay gagawin rin ang mismong ginawa ko.
Nakakakaba, bakit ako kinakabahan?
Gusto kong simulan sa munting sandaling ito.
Palagay ko ay 'di niyo pa ito nagawa dati.
At naisip kong ibahagi ito sa inyo.
Maraming salamat sa pagsubaybay. Maraming salamat, Meghan.
Nasasabik ka bang panoorin ang The South para mas marami kang makita sa ngayon?
Oo.
-Naaalala mo ba? -Hindi.
Numero Unong kanta na magugustuhan mo.
Grabe, kanina lang ay pinakikinggan ko iyon bago ako umalis!
Isa iyong kanta ni Nina Simone
at ito'y tinatawag na, "Pakiramdam na maging malaya".
-Ay? Naku, hindi ko alam iyon. -Naku, sobrang ganda noon.
-Gusto ko ang kantang ito. -Okay, hahanapin ko iyan.
Pinakamalupit na babaeng karakter sa TV?
Sino'ng sinabi ko? Si Olivia Pope?
Si Olivia Pope.
Prinsipe William o Prinsipe Harry?
Ewan ko.
Harry.
Harry? Oo naman.
-Oo naman. -Oo. Hindi ko…
Anong taon ba iyan?
Ito'y Oktubre ng 2015.
-Oktubre ng 2015? -Wala pang isang taon.
-Bago tayo nagkakilala? Patawad, mahal. -Wala pang…
-Siyempre, pinili kita. -Okay.
Muli ay ipinakikita nito kung gaano kakaunti ang nalalaman mo.
At tingnan mo kung gaano kalayo na ang narating natin.
Tingnan mo iyon. Paano mo ito ilalarawan, Archie?
Lahat ay maganda ang pagkakalikha.
Napakaganda rito, 'di ba?
Archie, nagsisiyahan ka.
Ito'y isang magandang kuwento ng pag-ibig.
Ang pinaka nakakabaliw ay… palagay ko'y nagsisimula pa lang ang kuwentong ito.
Alam mo 'yon, isinakripisyo niya ang lahat ng alam niya, ang kalayaang taglay niya,
para samahan ako sa mundo ko.
At pagkatapos noon, humantong ako sa pagsasakripisyo ng lahat ng nalalaman ko
para samahan siya sa mundo niya.
Nariyan ba si Noah?
Magandang umaga.
Bakit nais mong gawin ang dokumentaryong ito?
'Di ko sasabihing komportable ito,
pero 'pag sa tingin mo'y matagal nang walang balita sa iyo ang mga tao,
nakakatuwa lang talaga na magkaroon ng pagkakataong
ipasilip sa mga tao kung ano ang nangyayari at kung sino rin kami.
Isang kaibigan ang nagsabing idokumento ang mga sarili namin sa ganitong panahon.
Sa lahat ng mga maling impormasyon na nagkalat, lalo na tungkol sa amin
at sa pag-alis namin, mukhang makabuluhan talaga ang ideya.
Ito ba ang unang video diary? Ewan ko.
Napag-usapan na namin ito. Palagi naming pinag-uusapan dahil alam naming
sa ngayon, maaaring walang kabuluhan pero isang araw, magiging makabuluhan ito.
Narito kami, Biyernes ng, ano pa man, ika-17 ng Abril o anoman…
Tingnan mo ang niyebe.
Talagang inaalala namin ang pagprotekta sa aming mga anak sa abot ng makakaya namin
at inuunawa rin ang papel na ginagampanan nila
sa pamilyang ito na lubhang makasaysayan.
Bilang tatay, bilang magulang, palagay ko pahintulot ang talagang susi dito.
Na kapag may mga anak ka, dapat lang na nasa pahintulot mo
kung ano ang ibabahagi mo.
Tulog na ang dalawang bata.
Malamig ang gabi.
Namimitas lang ako ng mga rosas.
Sa nagdaang anim na taon ng buhay ko, may mga librong naisulat patungkol sa amin
mula sa mga taong hindi ko kilala.
Hindi ba't mas makabuluhang marinig ang kuwento namin mula sa amin?
LONDON, HULYO 2016
Nagkakilala kami ni Meghan noong Hulyo ng 2016.
Bago kami magkakilala, nagkaroon kami ng panibagong season ng palabas na Suits.
Tapos, ako ay single nang ilang buwan.
Sabi ko, "Ito na 'yon. Maglalakbay tayo.
Tara na, mga mare. Tayo na."
Noong tag-init ng 2016, may ilan siyang mga paglalakbay na nakaplano
at gusto niya lang na maging malaya.
Talagang ang pakay ko ay maging single,
at magpakasaya lang kasama ang mga kaibigan kong babae.
Planado niya na ang tag-init niya bilang single
at may mga plano siyang lumibot sa Europa.
May karera ako, may sariling buhay…
mayroon sarili akong landas.
Tapos dumating si H.
Ibig kong sabihin, literal niyang-- sabihin na nating biglaang pagbabago.
Nagkakilala kami ni Meghan sa Instagram.
Tumitingin ako sa feed ko at may isang tao na kaibigan ko
na may video nilang dalawa, parang Snapchat at, ito'y…
Grabe. Iyon ba, 'yong may tainga ng aso…
-…may tainga ng aso at-- -Ganoon niya ako nakita.
Iyon ang unang bagay. Sabi ko, "Sino siya?"
Nakakatawa.
PARA KAY: M. NILALAMAN: UY X, MAGIGING MASAYA SA LUNES. SA ATING DALAWA…
Tapos pinadalhan niya ako ng email na nagsasabing, "Alam kong single ka at…
may kaibigan akong kinukumusta ka at, baka lang gusto mo siyang makilala."
At sabi ko, "Sino siya?" At sabi niya, "Si Prinsipe Haz." Sabi ko, "Sino iyon?"
SINO SI PRINSIPE HAZ?????
Itinanong ko kung pwede kong makita ang feed niya.
Iyon 'yon. Kapag sinabi ng mga tao na, "Tiningnan mo siya sa Google?" "Hindi."
Pero ako… iyon ang alamin mo. Sasabihin mong, "Hmm,
tingnan natin kung ano ang interes nila sa feed nila
at hindi sa kung ano ang sinasabi ng iba tungkol sa kanila
pero kung ano ang inilalabas nila tungkol sa sarili nila."
Iyon ang pinakamahusay na sukatan para sa akin.
Tiningnan ko ang mga iyon at puro lang ito magagandang larawan
at mga kuha ng kapaligiran at ang mga panahong ginugugol niya sa Africa…
Tapos nakuha namin ang numero ng isa't isa. Palagi kaming nag-uusap,
at sabi ko, "Basbasan nawa ako."
Nasa London ako, papuntang Wimbledon.
Nakaupo kami sa Player Box
at sa kabilang dulo ay naroon ang Royal Box sa Wimbledon.
Pinag-uusapan namin ang iba't ibang date at iba't ibang tao na mga posibilidad.
At naalala kong may nakita akong guwapong aktor na katabi ng kakilala ko.
Kaya sabi ko, "Uy, e, kung siya kaya?"
Tapos parang kinabukasan,
nalaman kong lalabas siya kasama si H.
Nag-text si Meghan sa akin mula sa London
at sinabing, "Silver, hindi ka maniniwala dito."
Bale, sinabi nila sa akin na makikipag-date nga daw siya sa kanya
at naisip namin na nakakatawa talaga iyon.
Sabi namin, "Paano nangyari ito?"
H: ANO NA - ANO'NG GAGAWIN MO BUKAS NG GABI?
SANA AY NASISIYAHAN KA RIYAN!
M: PABALIK NA SA SOHO. MAY HAPUNAN AKO BUKAS NG IKA-8 PERO
PWEDENG MAKIPAG-INUMAN BUKAS NG GABI. AYOS LANG BA IYON? MGA 6 SIGURO?
H: AYOS 'YON!
Nagkita kami sa 70, Dean street.
Nahuli ka.
At 'di ko maunawaan kung bakit siya huli.
Pero text siya nang text. Sabi niya, "Na-traffic ako. Pasensya na."
Natataranta ako. Nababahala ako. Pinagpapawisan ako.
Hindi ko pa siya kilala noon.
Kaya sabi ko, "A, ganito ba siya? Sige.
Na, hindi ko gawain ito.
-Hindi ako uupo--" -Ano? Ano'ng ibig sabihin noon?
Na, isa ka doon sa mga lalaking matataas ang tingin sa sarili
na 'di mo… na kahit sinong babae ay mauupo at maghihintay sa'yo nang kalahating oras.
Hindi ako interesado doon.
At nang pumasok ako, ako'y…
-namumula at pawis na pawis doon-- -Napaka-sweet mo doon.
Sabi niya, "Hindi ka… hindi ka ganoon--"
Hindi ka ganoon.
-Pasensya na. -Ikaw ay talagang,
parang, sobrang nahihiya at huli at…
Siya ay talagang… nakakatuwa.
Sobrang nakakatuwa.
At iyon 'yon, para kaming mga bata kapag magkasama.
Ang ganda ng naging pag-uusap namin sa loob ng isang oras.
Umalis ako makalipas ang isang oras,
at, sinabi ko sa kanya na mga iba pa akong gagawin.
Tapos tinawagan ko siya nang gabing iyon
at sabi ko, "Aalis na ako sa isang araw.
Gusto mo bang maghapunan bukas ng gabi?"
At sigurado akong inisip niyang napakaprangka noon at maka-Amerika.
Sigurado akong sinabi niyang napakaprangka noon at maka-Amerika.
Tapos, 'yon. Naghapunan kami nang sumunod na gabi sa pareho ring lugar.
Nahuli siya.
Ano?
Nahuli ka noon.
-Nahuli ako? -Oo.
Naalala mo? Dumating ka na katatapos mo lang maligo.
-Galing Wimbledon. -Oo. Hayan na siya.
-Oo. -Hindi kalahating oras.
-Hindi. Mga lima, parang-- -Mga ilang minuto lang.
-Pero medyo taranta ka. -Ayaw ko nang nahuhuli ako.
Bumalik ako mula sa Wimbledon at,
alam mo 'yon, kapag nag-make up ka… gusto kong umuwi at maligo
tapos pumunta nang mas natural ang hitsura.
Hindi ko… Pwede kang mahuli hangga't gusto mo. Hindi ako aalis.
Gusto kitang makita ulit.
May isang larawan. Gusto lang naming makunan ang pakiramdam
na nakaupo lang doon sa munting restaurant at ang naiisip ay, "Grabe.
Itutuloy na namin ito."
Noon ko napagtanto. Sabi ko,
"Okay, itong babaeng ito… ay kahanga-hanga,
ang lahat ng hinahanap ko.
At sobrang komportable siya at sobrang kalmado kasama ako."
May listahan pala siya ng hinahanap niya.
'Wag na natin iyang pag-usapan.
Isang mahabang listahan.
Ano ang ilan sa mga nasa listahang iyon?
-'Di ko ibabahagi ang listahan. -Okay.
Ayos, mahusay na pagsubok.
Ito ang listahan.
Magandang sagot.
Nag-text siya sa akin pagkatapos
ang ang sabi niya ay, "Silver, nababaliw ako sa kanya."
Pagkatapos nilang magkita, ang asawa ko, ako at siya, naghapunan kami
at naupo lang siya, tumingin sa amin at sinabing, "Guys, may nakilala akong babae.
Kakikilala pa lang namin pero palagay ko'y baka ito na nga."
Masasabi mo kaagad na iyon ay mga mata ng isang taong umiibig.
Totoo na sa kanilang dalawa ay agad-agad na
gusto nila iyong maging kung ano at kailangan nila itong alamin.
At sabik na sabik siya. Pero alam ko ring sinusubukan niyang magpakasaya.
Gusto niya lang na makilala siya bilang siya.
Hindi bilang kung sino siya na iniisip ng publiko.
Sa palagay ko, para sa maraming tao sa Pamilya, lalo na ang mga lalaki,
maaaring may tukso o udyok na magpakasal sa isang tao
na babagay sa hulma
kabaliktaran sa taong malamang ay nakatadhanang makasama mo.
Ang pagkakaiba sa pagitan ng pagpapasya gamit ang isip mo, o ang puso mo.
At ang nanay ko'y ginagawa ang mga pasya niya, hindi man lahat, nang mula sa puso.
At ako ay anak ng nanay ko.
Nitong hapon, ang World's Press, ang mga tao sa buong mundo,
ay naghintay para batiin si Prinsesa Diana
na nagsilang ng ikalawang sanggol.
Ito ay isang batang lalaki.
Si Prinsesa Diana, katabi si Prinsipe Charles
ay nagsilang ng kanilang ikalawang anak noong Sabado,
ang mata, anim na libra, 14-oz na batang ikatlo sa pila sa Britanyang trono.
Mahigit 200 katao, ang ilan ay naghintay sa labas ng ospital buong araw
ay ipinagbunyi si Prinsipe Charles dahil 'di magawang personal kay Prinsesa Diana.
Mukhang napakasaya ng lahat ngayong araw.
Maraming salamat kung gayon. Wala na akong mas isasaya pa.
Sana'y pwede ko siyang suntukin.
Ang lahat ay tuwang tuwa tungkol dito.
Napakasaya ko para kay Lady Diana.
Apatnapu't dalawang oras ang edad at nababaliw na sa kanya ang mga babae,
unang beses na nagpakita si Prinsipe Harry suot itong konserbatibong puting kumot.
May naaalala ba akong sandali kung saan napagtanto kong iba ang pamilya ko?
Wala, sa tingin ko iyon ay… parang unti-unti lang.
Wala namang pagkakataon na nakaupo kami sa isang silid-aralan
at ang lola ko'y nakatayo roon nang may mahabang patpat, may salamin sa nasa ilong
na ang sabi'y, "Okay. Ganito ang maging kabilang sa maharlikang pamilya."
Hindi iyon nangyari.
Bago ang Serbisyo, ang unang pamilya ay mag-isa sa kastilyo
na may sapat na oras para sa Prince of Wales
na maipaliwanag ang kasaysayan ng ipinagdiriwang na kasuotan…
si Prinsipe Harry ay maayos na humarap.
-Harry! -'Wag kang maingay.
Harry, 'wag mong tapakan ang mga paa ko.
Alam mo, isa siyang tipikal na tatlong taong gulang… napakasigla,
na, si Harry ay mas tahimik at nagmamasid lang.
-Ano, mas malakas? -Mas malakas.
Talagang kakaiba ang karakter niya sa kabuuan.
-Sa ibang lugar siguro-- -Okay, heto na.
Gusto mong nariyan siya.
Pero hindi makontrol ang lahat ng tao sa lahat ng pagkakataon.
Harry!
Mula sa ama, ang isang batang pianista ay kailangan ng gabay kung saan titingin.
-Tsk. -Harry.
Ang kabataan ko, natatandaan ko,
ay puno ng tawanan, puno ng kasiyahan at puno ng pakikipagsapalaran.
Sa mga imahinasyon nila, papunta na ang mga bata sa isang sunog.
Isang sunog!
Wala akong gaanong mga alaala ng nanay ko.
Ito'y halos parang, sa loob, na parang pinipigilan ko.
Pero lagi kong naaalala ang tawa niya, ang pilya niyang tawa.
Lagi kong sinasabing sa buhay ko, "Pwedeng magkamali, pero huwag pahuhuli."
At palagi akong magiging pilyo sa loob ko.
Ang batang prinsipe ay gumawa ng pares ng binocular na gawa sa karton,
determinadong talunin ang press sa sarili nilang laro.
Ang karamihan sa mga alaala ko ay 'yong dinudumog ng mga paparazzi.
Gaya ng maraming pamilyang Briton, nais ng mga Wales na magpaaraw tuwing Agosto.
Ang bangungot nila sa bakasyon ay ang World's Press.
Isang hukbo ng maharlikang tagamasid ang nagtitipon kada taon.
Madalang kaming magbakasyon nang walang taong may dalang kamera
na susulpot mula sa damuhan o anoman.
Sa loob ng Pamilya, sa loob ng sistema,
ang payo na laging ibinibigay sa amin ay, "Huwag kayong magbigay ng reaksyon.
Huwag kayong magpakain doon."
Palaging may pampublikong panggigipit, na may kahalong drama,
stress, at mga luha. At nasaksihan ko ang mga luhang iyon.
Lagi ko iyong nakikita sa mukha ng mama ko.
Tingin ko iyon ang mga sandali kung saan naisip ko, "Teka lang. Ano ba ako?
Sino ako? Ano itong kinabibilangan ko?"
Ang Maharlikang Pamilya ang pinakamatatandang pigura sa buong bansa.
Nariyan sila para irepresenta ang kabuuan ng Dakilang Britanya.
Kung ikaw ay Briton, napakahirap na hindi sila makita
na halos parte na ng iyong pamilya.
Totoo habang lumalaki ako, kung tatanungin mo ako anong kahulugan ng pagiging Briton,
ang institusyon ng monarkiya,
ang mga palasyo, mahaharlikang indibidwal, ang kasaysayan ng Maharlikang Pamilya
ay talagang nakakabit na sa kung ano ang mga simbolo ng bayang ito.
Mahirap husgahan, sa tingin ko, ang kahalagahang kultural
ng monarkiyang Briton,
dahil kahit papaano'y isa itong sinaunang monarkiya.
Umiiral na ito nang higit sa isang libong taon.
ANG MAHARLIKANG PAMILYA WILLIAM ANG MANANAKOP 1066-87
At ang habang iyon ay nadoble
dahil sa haba ng buhay ng mismong Reyna.
REYNA ELIZABETH II 1926-2022
Ngayo'y susunod na ang pinakatampok sa sinaunang ritwal.
Dala ang Korona ng Inglatera,
ang arsobispo ay magsasagawa ng simple
ngunit siyang pinakamahalagang seremonya ng koronasyon ng reyna.
Mabuhay ang Reyna!
Ipinahahayag ko sa harap ninyong lahat,
na ang buong buhay ko'y iaalay ko sa paglilingkod sa inyo
at sa paglilingkod sa ating dakilang Imperyal na Pamilya
na siyang kinabibilangan nating lahat.
Siya'y naging Reyna sa loob ng mahigit na 70 taon,
at iyon ang pinakamahabang panunungkulan na nalalaman namin sa aming kasaysayan.
Tayo ay nasa lubhang kakaibang henerasyon ngayon. Sa pagpasok ng bagong henerasyon,
maaaring kuwestiyunin ito ng mga tao.
At sinasabi ko ito nang may lubos na paghanga
para sa Pamilya, para sa mga taong pinatatrabahuhan ko.
Kapag ito ay talagang ipinagdiinan mo,
at sinabi mong may pamilyang isinugo ng Diyos, gamit ang dugo,
para pamunuan ang bansang ito
at ang iba pang bansa sa mundo,
iyon ay usaping mahirap pag-usapan.
Kaya para makatagal ang Institusyon,
kailangan nitong maging moderno,
pero kailangan rin nito malaking suporta ng mga tao.
Sila'y kadalasang may antas ng popularidad sa pagitan ng 60 at 80 porsiyento.
Ang mga ranggong ito ang gustong-gustong makuha ng mga pulitiko.
Pero para makatagal sa hinaharap,
kailangan nilang mapanatili ang popularidad na iyon.
Taon-taon, sila'y nagsasagawa ng mga 2,000 hanggang 3,000 na maharlikang pagbisita.
At ang lahat ng mga maharlikang tahanan ay may mga tanggapan ng press
para matiyak na may palagiang publisidad tungkol sa maharlikang pamilya.
At iyon ay magandang palagiang publisidad.
TULONG PARA SA MGA BAYANI
Ang Pamilya ay nakadepende sa Briton na media para maiparating ang mensahe
para patuloy ma matiyak ang kaugnayan nito
at presensiya sa imahinasyong Briton, at sa mundo.
Sana'y lumalakas ka gaya ng ilog.
Pinangunahan ni Prinsipe William ang mga bata sa paglilitratong iniayos ng palasyo.
Sina Prinsipe Harry, Prinsesa Beatrice ay nakasunod sa likod ng susunod na hari
pero ang isa pang anak ni Prinsipe Andrew na si Prinsesa Eugenie
-ay medyo mabagal. -Kailangan mo lang bumalik.
Ang mga litratista at cameraman ay kinunan ng litrato ang apat na batang magkakasama.
Tinanong si Prinsipe William kung nasisiyahan siya sa pag-skii.
A, oo. Ayos naman. Mahusay. Nasiyahan ako.
Sinamantala kami dati ng mga paparazzi na kailangang pilitin kaming pangitiin
at sumagot ng mga tanong sa naglalakbay na grupo ng press.
Pwede bang tumingin kayo sa kamerang ito?
Gamitin mo na lang itong nakuha ko rito, pwede?
…heto na.
At talagang nailang ako noon.
Pwedeng saglit kang tumingin?
Hello. Tumingin ka lang dito.
Ayos ka lang, Eugenie?
-Ayos ka lang, Beatrice? -Hindi.
Hello. Pwedeng iba naman ang gawin natin?
At ang pagsubok ay 'yong isuot ang mga ski namin, tapos iwan na kami.
Oo, 'yong iba ay aalis.
Pero 'yong iba ay susundan lang kami
kung hindi kukuha ng mga larawan o maghihintay na may mangyaring aksidente
tapos ilalabas ang mga kamera nila.
Kaya hindi iyon kailanman naging patas at hindi kailanman gumana.
Ang mga istorya tungkol sa Maharlikang Pamilyang Briton
ay magandang kopya, hindi lang sa Britanya kundi sa buong mundo.
Kaya may malaking pabuya para sa mga photographer
na susubok makakuha ng panakaw na larawan ng mga miyembro ng Maharlikang Pamilya
dahil pwede nila itong ibenta nang higit sampung libong dolyar.
Napakagaling ng ginawa ng mama ko sa pagsubok na protektahan kami.
Siya mismo ang talagang kumokompronta sa mga taong ito.
Mawalang-galang na.
Bilang magulang, pwede ko bang hilingin sa'yong irespeto ang space ng mga anak ko?
Oo naman. Oo. Walang problema.
Dahil dinala ko dito ang mga bata para magbakasyon.
-Tama. -At pasasalamatan namin ang espasyo.
Nauunawaan ko, mam.
-At tiyak akong bilang-- -Pwede bang makunan lang ng larawan--
-Hindi. -…ngayong tanghali,
tapos ay talagang tatantanan na namin kayo.
Kung lilipat lang kayo sa banda roon, kayo ay mag-skii
-at iiwan ko na kayo. -Hindi.
May 15 mga kamera na ang sumusunod sa amin ngayong araw.
-'Di ako nakasama sa mga iyon. -Hindi, pero,
bilang magulang, gusto kong protektahan ang mga anak ko. Salamat.
Salamat. Sige.
Sa tingin ko'y buhay niyang naranasan
kung paano ang magdusa, na mamuhay nang ganoong buhay.
Napilitan siyang pag-usapan iyon…
Ngayong gabi sa Panorama, ang Princess of Wales.
…na nagpaunlak siya ng panayam sa Panorama.
Palagay ko'y alam na natin ngayon na nalinlang siya sa pagbibigay ng panayam
pero gayon pa man, sinabi niya ang totoong nararanasan niya.
Ano ang nadarama mo tungkol sa kung paano makitungo ang press sa iyo ngayon?
BBC: PANORAMA IKA-20 NG NOBYEMBRE 1995
Hanggang ngayon ay nakakatakot at kakaiba pa rin ang tingin ko dito
dahil ayaw ko talagang maging sentro ng atensyon.
Kapag ako ay nasa pagtupad ng pampublikong tungkulin ko,
nauunawaan kong paglabas ko ng kotse, kinukunan na ako ng larawan.
Pero sa totoo lang, ngayo'y paglabas ko ng pintuan ko, sa harapang pintuan ko,
kinukunan na ako ng larawan. 'Di ko alam kung saan ba may mga kamera.
-Oo, kilala ko siya. -Sige.
Ang mama ko'y sinamantala sa buong buhay niyang kasama ang papa ko.
Pero matapos nilang maghiwalay, nagpanibagong antas ang pananamantala.
Inanunsiyo mula sa Palasyo ng Buckingham na, ikinalulungkot,
na ang Prince at Princess of Wales ay nagpasyang maghiwalay na.
Ang pasyang ito'y naging mapayapa
at pareho silang patuloy na makikilahok na lubos sa pagpapalaki sa mga anak nila.
Ang lahat ay nagbago matapos naming maghiwalay.
At naging mas mahirap ang buhay noon para sa akin.
Nang sandaling makipaghiwalay siya, umalis sa Institusyon, mag-isa na siya.
Maaaring isa siya sa pinakamaimpluwensiya, makapangyarihang babae sa mundo,
pero lubusan na siyang naihayag dito.
Nakakita ako ng mga bagay, nakaranas ako, natuto ako ng mga bagay.
PEOPLE: ANG PRIBADONG LABAN NI DI
Ang sakit at pagdurusa ng mga babaeng ikinasal sa institusyong ito.
THE SUN: ANG LIHIM NA KALUNGKUTAN NI PRINSESA DIANA
LIFE & STYLE: PRINSESANG NASA KRISIS
Natatandaan kong nag-iisip ako, "Paano ako makahahanap ng taong
handa at may kakayahan
na matagalan ang lahat ng bagahe na kasama ng pagiging kasama ko?"
Bawat relasyong napasok ko, sa loob ng ilang linggo, buwan,
ay kumakalat na sa lahat ng mga pahayagan
at ang pamilya ng taong iyon ay sinasamantala
at nagugulo ang mga buhay nila.
Kaya, alam mo 'yon, pagkatapos ng isa o dalawang nobya,
'yong pangatlo o pang-apat na nobya ay sasabihing, "Sandali lang.
Hindi ko alam kung gusto ko ba ito."
Kaya nang makilala ko si M, natakot ako
na baka itaboy rin siya palayo ng media.
Parehong media na nagtaboy ng maraming mga tao palayo sa akin.
Alam kong ang tanging paraan para posibleng gumana ito
ay sa pamamagitan ng pagtatago nito hangga't maaari.
Sa umpisa, ang relasyon namin ay isang bantay-saradong munting…
bantay-saradong kayamanan.
HAZ TUMATAWAG SA FACETIME
Sa umpisa ay magkalayo kami.
Ang lahat ay mga text lang at mga FaceTime
at nag-uusap lang kami nang ilang oras at nakasasabik iyon
na talagang kakaiba dahil hindi iyon nakasasabik…
sa paraang iisipin ng iba na gayon nga.
Iyon ay kalamado lang madali.
GUSTO KONG GAWIN ITO NGAYON NA KASAMA KA
Kakikilala lang namin sa isa't isa.
Ang totoo, gaya ng ibang magkasintahan, inaalam pa rin namin, gaya ng,
"Anong gusto mong kainin? Anong gusto mong lutuin? Anong mga pelikula ang gusto mo?"
Mas nakilala ko pa si Meghan. Sabi ko,
"Ngayon, ako'y talagang nahuhulog na sa babaeng ito."
-Naku! -Kaya sa kabila ng sarili kong takot,
binuksan ko lang ang puso ko at tiningnan kung ano ang mangyayari.
BIG SUR, CALIFORNIA IKA-16 NG SETYEMBRE 2020
Naging mga tampalasan tayo.
Na parang, pakiramdam ko'y gumagawa tayo ng napakapilyong bagay.
Grabe. Mahal ko.
Marami sa katangian ni Meghan, ang kung paano siya magdala
ay talagang katulad sa mama ko.
Mayroon siyang katulad na pagkahabag, katulad na pagdamay,
at may magkatulad silang kompiyansa.
Mayroon siyang pagmamahal sa kanya.
Sino iyan?
Tanggap kong may mga tao sa buong mundo na talagang hindi sasang-ayon
sa ginawa ko at kung paano ko ito ginawa,
pero alam kong kailangan kong gawin ang lahat ng makakaya ko
-para protektahan ang pamilya ko. -Kumusta, Lola.
Ayos.
Lalo na pagkatapos ng nangyari sa mama ko.
Oo. Iyan ang Lola Diana mo. Oo.
Alam mo iyon, ayaw kong maulit pa ang kasaysayan.
IKA-31 NG AGOSTO 1997
Si Diana, ang Princess of Wales, ay namatay sa salpukan ng kotse sa Paris,
Ayon sa ilang mga ulat, ang mga paparazzi
na photographer ay hinahabol ang kotseng sinasakyan ng prinsesa
na napag-alamang sinusubukang makunan siya ng larawan.
Sa buong mundo, milyon-milyon ang sinusubukang unawain
ang kakila-kilabot na trahedya sa 'di inaasahang pagkamatay ni Diana.
DIANA, IKAW AY NAPAKAHALAGANG TAO AT SOBRA KA NAMING MAMI-MISS. XO
Bawat may-ari at editor
ng bawat lathalaan na nagbayad para sa mapanghimasok
at mapagsamantalang pagkuha ng mga larawan niya,
na nanghihikayat sa mga ganid at walang awa na mga indibidwal na gawin ang lahat
para lang makakuha ng larawan ni Diana, ay may pananagutan ngayon.
Nang mamatay ang mama ko, may dalawa kaming dapat na ipakiharap.
Ang isa ay dalawang nagluluksang mga anak na gustong umiyak, magluksa,
at iproseso ang pagluluksang iyon dahil sa pagkawala ng mama namin.
Ang ikalawa ay 'di magpakita ng emosyon, umalis doon, bumati sa tao, makipagkamay.
-Maraming salamat. -Salamat.
-Harry, ikinalulungkot ko. -Ikinalulungkot ko.
William.
Maraming salamat. Salamat.
Sandali lang. Grabe.
Literal na dinala kami ni William ng UK bilang mga anak nila.
Ikinalulungkot ko.
'Yong asahang makita na ayos lang kami ni William
ay talagang napakahirap para sa aming dalawa.
Naalala kong sinabi sa akin ng nanay ko ang balita tungkol sa pagpanaw niya.
NICKY KABABATA NI HARRY
Tapos, parang lahat kami, pinanood namin ang libing na iyon
at pinanood siyang lumalakad sa likod ng kabaong.
MAMA
Noon mo siya talagang unang makikilala
o masilip ang nasa likod ng isang bidyo o larawan
at nadama mong kilala mo siya nang higit pa sa pagkakilala mo sa kanya.
Nakilala ko si Harry sa Eton noong 13 taong gulang kami.
Ang totoo ay magkatabi ang mga silid-aralan namin,
kaya dudungaw kami sa bintana at mag-uusap pagkatapos patayin ang mga ilaw.
Pero tingin ko bilang bata, wala kang boses
para magpakonsulta sa masalimuot na kalusugan ng pag-iisip
maliban sa, "Kumusta ka na?" "Ayos." o…
At pwede ring iiwas ka na lang sa ganoong usapan
dahil isa iyong emosyonal na bagay,
na, kung hindi mo alam ang mga dapat na sabihin,
mas palalalain mo ba ito kaysa gawing mas okay?
Kung wala kang sasabihin,
alam mo 'yon, kahit papaano'y hindi mo napalala.
Naniniwala akong may kasunduan na inilatag sa media
na kapag nasa paaralan sila, hindi gaanong iistorbohin sina Will at Harry.
Pero sa Unang Araw na umalis kami sa bahay para gumala, wala pa akong nakitang gayon,
na nagkikislapang mga ilaw at naroon ang lahat ng media.
Harry!
Noon nagsimula na lahat ng mga bagay na nangyari sa nanay namin
ay nangyari rin sa amin.
Harry!
Dahil si Prinisipe Harry ay nasa Eton, sinubukan ng tatay niya
na matiyak na magkakaroon siya ng normal na buhay hangga't maaari.
Pero itong pinakahuling istorya tungkol kay Prinsipe Harry ay pangatlong beses na
na ang 14 na taon ay naging ulo ng balita mula nang magsimula siya sa Eton.
Hindi bawat istorya ay mali
pero napakaraming tipikal na eksaherasyon at pagtatagpi-tagpi.
Napariwara na siya, nagdo-droga siya, nag-iinom siya, gabi na'y nasa labas pa,
nagna-night club siya, may nobya siya rito, may nobya roon.
Ano na ang nangyayari?
BASAGULERONG HARRY - MGA BABAE, SIGARILYO AT ALAK PARA SA PRINSIPE NG MGA WILD PARTY
Alam m o 'yon, may pagkakaiba sa pagitan ng kailangan mong tanggapin,
"Okay, may ganito kaming posisyon sa pamilyang ito
kaya mayroong antas ng interes,
at 'yong dumugin ka ng mga paparazzi at habulin kang nakakotse sa pulang ilaw."
At habulin kang nananakbo sa daan, na siyang nangyari
mga 30 o 40 beses noong bata pa ako.
Sobra na iyon.
Si Prinsipe Harry ay nakipagtalo sa mga photographer
matapos niyang umalis sa isang night club nitong madaling araw.
Sa oras ng pakikipagtalo, ulo na ito ng mga balita sa mga diyaryo.
Nagwala siya at sumisigaw ng, "Bakit hindi niyo na lang ako tantanan?!"
Ang lahat ng nangyari sa UK ay napakatindi.
Sinusubukan kong balansehin ang buong karanasan na maging isang batang lalaki
na sinusubukang harapin ang pagkawala ng kanyang ina
nang walang gaanong suporta o tulong o paggabay.
Hindi iyon tama. Hindi iyon patas.
Pumunta si Harry sa Lesotho noong 2004.
Sa umpisa, isa siyang binata na direktang nanggaling mula sa Eton,
na may taglay na malaking negatibong balita tungkol sa kanya.
Hindi ko kilala ang bata
pero naisip ko, "Tingnan natin kung ano ang magagawa natin sa binatang ito."
-Ang pulutong ay nanginginain sa parang. -Sa parang, oo.
Pinakikiramdaman namin ang isa't isa
na hinahanap kung saan kami komportable sa isa't isa.
Nang unang beses kong makilala si Prinsipe Seeiso, nakamamangha siya.
Nangangabayo kami at pupunta sa kanyang nasasakupan.
Palagay ko'y naparito siya para magpahinga
mula sa napakaagresibong takbuhan.
Nakadama ako ng init at pagtanggap na,
"Okay, narito ako sa Lesotho.
Maaaring wala akong alam tungkol sa Lesotho, at narito ako para matuto.
Hindi ako narito para magkuwento."
'Yong unang reaksyon, hindi lang sa akin kundi maging sa komunidad.
Nakikita kong si Harry ay talagang katulad ng kanyang ina.
Gaanong inspirasyon ang dulot ng nanay mo sa iyong mga ginagawa?
Napakalaki. Sa akin, gayon rin ang sa nanay ni Seeiso.
Ang mga nanay naming dalawa ay parehong malaki ang kaugnayan sa AIDS,
lalo na ang mga naulilang kabataan dahil mismo doon.
Kamamatay lang ng nanay niya bago ko siya nakilala.
Kaya, sa isiping pareho kaming nawalan ng ina,
hindi gaanong nagtagal bago kami nagturingang parang magkapatid.
Kumusta kayong lahat.
Halos taon-taon nang bumibisita si Harry pagkatapos noon.
Ako'y 18 taong gulang at kahit papaano'y dinadala ang sulo ng nanay ko
at sinusubukang panatilihing buhay ang legasiya niya at na maging proud siya.
…opisyal na binuksan nina Prinsipe Seeiso at Prinsipe Harry,
ang mga nagtatag ng Sentebale.
Bilang nahahayaan siyang pumunta rito at magpakatotoo sa sarili niya,
para sa akin, nakita ko ang isang bata na naging isang solidong lalaki.
Binigyan pa nga namin siya ng pangalan. Isang Sosotho na pangalan.
Mahale, na ang kahulugan ay "mandirigma."
Si Harry ay mandirigma sa espiritu,
at siya ay mandirigma sa karakter.
Ibinigay sa akin ng Lesotho ang espasyo at kalayaan
na makahinga, na mabuhay… at umunlad.
Pumupunta ako sa Africa, minsan ay nagtatagal ako ng tatlong buwan.
Ang Botswana ay isang bansa na malapit sa puso ko.
'Yong mas matagal kong paglagi rito kaysa sa amin ay nagiging alalahanin ng ama ko.
Nagkaroon ako ng ikalawang pamilya doon. Grupo ng mga kaibigang nagpalaki sa akin.
Para sa akin, palagi iyong magiging espesyal.
Kaya talagang mahalaga na ibahagi ito kay Meg.
TORONTO TAG-INIT NG 2016
Nang tag-init na iyon,
titigil ako sa pagtatrabaho pero may mga plano akong maglakbay.
At nagpasya ang mga cast at sinabing, "Mag-iwan ka ng silid para sa mahika."
At napag-uusapan namin, "Kailan ulit tayo magkikita?"
Sabi niya, "Kailangan kong pumunta sa Africa
para sa ilang gawaing konserbasyon."
Sabi niya, "May pahinga ako isang linggo." Sabi ko, "Ako rin." Parehong linggo iyon.
Kaya sabi niya, "Gusto mo bang pumunta sa Botswana?"
Sabi ko, "Pag-iisipan ko." Tapos pumayag ako.
BOTSWANA AGOSTO 2016
Nagulat ako nang pumayag siya.
Ang babaeng ito na dalawang beses ko pa lang nakita. Pupunta siya
sa Botswana at titira kami sa isang tolda sa loob ng limang araw. Grabe.
Pareho silang pupu nta sa Africa at magsasama nang totohanan.
Kaya sabi niya, "Magkakaalaman kung gagana ba ito o hindi
dahil magkakasama kami 24/7."
Sasakay ako sa eroplano at pupunta ako sa gitna ng kasukalan?
Ano? Ano'ng ginagawa ko?
Na, paano kung hindi namin gusto ang isa't isa,
tapos nananatili kami sa gitna ng kasukalan sa isang tolda?
Pakikipagsapalaran iyon.
Pero tingin ko sa puso niya'y alam niya na kailangan niya iyong gawin kasama siya.
Nakarating ako doon. Ito ang unang beses na nakita siya makalipas ang isang buwan.
Sobrang nakakailang noong una. Na parang, "Diyos ko, maghahalikan ba tayo? Tayo…?"
At naalala ko lang na inabutan niya ako ng chicken sandwich.
Diyos ko.
Tapos sumakay na kami sa Land Cruiser at umalis na kami.
Bilang panimula, magkatabi kami sa upuan.
Tapos ay naghawak-kamay na kami.
Tapos nahalikan kami. At sa gitna ng mga lubak,
tapos, ang lahat ay naging talagang normal at natural.
Kailangan naming makilala ang isa't isa bago pa makisali ang buong mundo at media.
Sobrang nakakabigla ang lahat…
na naroon kami sa munting tolda namin
at sa kalagitnaan ng gabi, at makaririnig nitong kaluskos
at titingin at makakikita ng anino at sasabihing, "Ano iyon?"
Para iyong elepanteng nanginginain ng mga dahon sa ibabaw ng tolda sa anino.
Sabi ko, "Ligtas ba tayo? Ito ay lagpas…" Sabi niya, "Ayos lang tayo.
Pangako, pananatilihin kitang ligtas."
At naniwala ako sa kanya.
Talagang nanalig ka at nagtiwala nang sobra sa akin.
-Oo. -Totoo.
Sa pakiramdam ay tama talaga iyon at sobrang normal.
Pareho tayong pwedeng magpakatotoo lang sa mga sarili natin.
Walang mga gagambala. Walang signal ang cellphone.
Walang salamin. Walang banyo.
Walang, "Anong hitsura ko?"
Buti na lang, gusto talaga namin ang isa't isa.
NEW YORK SETYEMBRE 2016
Noon ay 2016. Nagkita kami ni Meghan sa New York.
Nag-eenjoy talaga kami sa pagmemeryenda't pag-inom ng champagne sa Bergdorf Goodman.
Iyon ay parang, "Magkita tayo sa meryendahan sa Bergdorf's."
Sabi niya, "A… oo, ako ay…
Sa tingin ko'y may nakilala ako at umiibig ako."
Si Prinsipe Harry iyon. At ako ay--
Ibig kong sabihin, nadarama kong nanginginig ang katawan niya.
May larawan kami ng sandaling iyon.
At humihiyaw ako dahil halata kong iba iyon.
Napakalinaw mula sa sandaling iyon na sinabi niya sa akin ang tungkol sa kanya,
na nagmamahalan sila
at na ipaglalaban nila para magkasama silang dalawa.
Alam na namin noon na talagang konektado kami
at talagang nahuhumaling sa isa't isa.
Pero ano ang mga praktikalidad kung papaano nga ba ito gagana?
Sa pagkakataong iyon, naisip ko, "Pwede ba siyang magbiyahe sa himpapawid?
Pwede niya ba siyang bisitahin dito?" Paano ito gagana sa lohistikal na aspeto?
Sa tingin ko'y inimbento lang nila ito.
Nag-imbento sila ng paraan para gumana ito.
Mayroon siyang dalawang linggong patakaran, na napakatalino,
na nagsasabing kailangan naming magkita sa loob o ng mga dalawang linggo.
Sabi ko, "Paano mangyayari iyon, e, ang dami kong ginagawa?
Hindi ko kayang makipagkita sa'yo nang madalas."
Mas madali para sa akin na makipagkita sa kanya sa UK.
Kukuha lang ako ng commercial flight at palihim na makikipagkita sa kanya.
'Yong unang ilang buwan na wala pang nakaaalam,
mas makabuluhan na siya ang pumunta sa akin.
Para pwede siyang pumunta at manatili sa akin doon sa Palasyo ng Kensigton.
Pwede kaming sumakay sa kotse. Pwede kaming pumunta sa Windsor
at maglakad-lakad paikot sa Portmore
at gawin ang lahat ng mga ito nang magkasama.
Para makilala namin ang isa't isa
nang walang taong kumukuha ng larawan tapos magiging balita ito.
Kailangang maging patago ang lahat
kaya mas tumataas pa ang antas ng pagkakakilala niyo sa isa't isa
kapag hindi kayo nakahayag sa mundo na nagliligawan, kayong dalawa lang.
Ang ipuslit siya sa harang ng pulis at papasok sa Palasyo ng Kensington
ay pakikipagsapalaran na mismo
dahil nagsasalita ang mga tao, 'di ba?
Hindi sa kung sino ang pinagtitiwalaan mo. Kundi kung sino ang pinagtitiwalaan nila.
Ganoon talaga ang nangyayari.
Para sa mga karaniwang miyembro ng publiko,
gusto nating isipin na ang mga miyembro ng Maharlikang Pamilya
ay namumuhay nang may 'di pangkaraniwang pribilehiyo
na mayroong maraming tagapagsilbi at nakatira sila sa mga palasyo
at madali lang para sa kanila ang lahat.
'Di ako sumasang-ayon sa kanila.
Sila ay nabubuhay, para sa akin, sa isang hawla.
Kulang sila sa kalayaan na binabalewala naman ng lahat sa atin.
Napakaliit ng kakayahan nilang pumili ng sarili nilang kinabukasan.
Sa pormal, wala silang kalayaang pumili ng sarili nilang relihiyon.
Ang unang anim sa linya ng tagapagmana
ay kailangang makuha ang permiso ng reyna bago sila makapagpakasal.
Wala silang kalayaang pumili ng sarili nilang mga karera.
At ang modernong media ay napakamapanghimasok.
Bahagi ng pananalapi sa pag-uusap tungkol sa Maharlikang Pamilya
ay ang pagbabahagi ng mga sekreto.
Mas malaking balita.
'SINO PAGTITIWALAAN?' INIS NI PAUL BURRELL SA PAGTATAKSIL SA MAHARLIKANG PAMILYA
MGA SEKRETONG INIHAYAG SA MGA LIHAM PAGSUBASTA
Isang mas naghahayag na larawan. Isang mas nakagugulat na istorya.
PULIS NA GUWARDYA, NAGBENTA NG CONTACT DETAILS NG MAHARLIKA
Iyon ang magiging negosyo. Iyon ay makakukuha ng advertising.
Ang kultura ng pahayagan ay talagang pamatay na negosyo.
At lumilikha ito ng totoong magulo at balisang kapaligiran.
HACKERS, 'TARGET ANG TELEPONO NI PRINSIPE WILLIAM AT KATUWANG NI HARRY NG 400 BESES'
Itong ideya na, sa totoo lang, ay hinayaan nating umiral ang mga maharlika,
ay talagang sumobra,
sa kondisyong entitled tayo sa palagiang impormasyon tungkol sa mga buhay nila.
At palagay ko'y partikular na naapektuhan noon ang mga babae sa maharlikang pamilya.
Natatandaan kong may nagsabi kay Meghan,
"Kung gusto mong pumunta sa Tate, kung gusto mong masilayan ang London,
dapat mo nang gawin iyon ngayon dahil magbabago na ang buhay mo."
Palihim kaming nagde-date mula noong Hulyo.
Talagang nag-aalala kami kung kailan ito mababalita.
Sinubukan akong ihanda ni H
para sa kung ano ang pakiramdam noon dahil naranasan na niya sa nakaraan.
IKA-29 NG OKTUBRE 2019
Tapos, ang Kalihim ng Komunikasyon nilang magkapatid na si Jason Knauf
ay tinawagan siya para ipaalam sa kanya na nasagap ng isang pahayagan ang istorya.
Sabi niya, "Kung lalabas na ito bukas, tara na at magsaya na tayo nagyong gabi!"
Magkasama kaming pumunta sa Holloween party na ito,
kung saan pwede kaming magbihis at hindi malalaman ng sinoman.
-May bandanna ako at goggles. -Maganda ang nahiram mong costume.
Maganda ang nahiram kong costume.
At sabi namin, "Baka ito ang huling beses natin na makalabas at…
-magsaya sa mundo." -Hilahin ang pin ng granada ng kasiyahan,
na ginawa namin.
Ang pinsan niyang si Eugenie, at ang noon ay nobyo niyang si Jack,
at ang kaibigan kong si Marcus, ay naroon din.
Ang saya noon. Nakakaloka lang.
Tapos…
Narinig mo iyon? Iyon ang tunog ng mga pusong nababasag sa buong mundo.
Naiulat na si Prinsipe Harry ay lumalabas kasama ang aktres na si Meghan Markle.
-Usap-usapang may ang nobya si Harry… -…ang pinaka may kakayahang binata…
-…isang transatlantic na alyansa… -…Sabi'y nagkakilala sila noong tag-init…
Kinabukasan, nakakabigla iyon.
…ang Prinsipe at ang Amerikana niyang nobya…
Sabi ko, "Okay. Kung gayon, ituturing ko ito na parang nasa kasukalan lang tayo.
Dahil, lahat ito ay bago sa akin
pero may tiwala ako sa'yo na pananatilihin mo akong ligtas
at itatawid mo ako rito."
-Sabi niya, siya ay isang haluang lahi… -…direkta mula sa Compton…
…mula sa maling panig ng mga daan…
Siya ay talagang kakaibang tipo ng tao na
hindi maiisip ng mga tao kapag ang iisipin nila ay "Maharlikang Pamilya."
Wala akong kaalam-alam, hindi ko alam kung ano itong pinasok ko.
Pero noong Oktubre ng 2016,
bigla na lang, ang lahat ay nagbago.
Si Meghan ay isang panggambala…
Inilayo niya si Harry mula sa atin…
…parang isang bersyon ng Antikristo…
Tagapagsalin ng Subtitle: Nikka Flores